Všeobecné záväzné nariadenia č. 2/2011
o určení výšky príspevkov na čiastočnú úhradu nákladov v školách a školských zariadeniach, ktorých zriaďovateľom je obec Heľpa

Obecné zastupiteľstvo v Heľpe podľa § 6 zákona č. 369/1990 Zb. o obecnom zriadení v znení neskorších predpisov,  zákona č. 245/2008 Z. z. o výchove a vzdelávaní (školský zákon) a doplnení niektorých zákonov vydáva toto Všeobecné záväzné nariadenia obce Heľpa č. 2/2011 o určení výšky príspevkov na čiastočnú úhradu nákladov v školách a školských zariadeniach, ktorých zriaďovateľom je obec Heľpa

PRVÁ ČASŤ
ZÁKLADNÉ USTANOVENIA
§ 1
Účel a predmet
Toto všeobecne záväzné nariadenie (ďalej len „nariadenie“) určuje výšku príspevku na čiastočnú úhradu nákladov v školách a školských zariadeniach, ktorých zriaďovateľom je Obec Heľpa (ďalej len „príspevky v školách a školských zariadeniach“).
 
§ 2
Druhy príspevkov v školách a školských zariadeniach
Príspevky na čiastočnú úhradu nákladov v školách a školských zariadeniach upravené v tomto nariadení zahŕňajú:

a) príspevok za pobyt dieťaťa v materskej škole
b) príspevok v základnej umeleckej škole
c) príspevok na činnosť školského klubu detí
d) príspevok na čiastočnú úhradu nákladov v školskej jedálni.

DRUHÁ ČASŤ
PRÍSPEVKY V ŠKOLÁCH A ŠKOLSKÝCH ZARIADENIACH
PRVÝ DIEL
PRÍSPEVOK ZA POBYT DIEŤAŤA V MATERSKEJ ŠKOLE
§ 3
(1) Za pobyt dieťaťa v materskej škole prispieva zákonný zástupca na čiastočnú úhradu
výdavkov materskej školy mesačne na jedno dieťa sumou 4 €.
(2) Príspevok podľa odseku 1 sa uhrádza do 10 dňa príslušného kalendárneho mesiaca.

§ 4
Príspevok v materskej škole sa neuhrádza za dieťa:
a) ktoré má jeden rok pred splnením povinnej školskej dochádzky
b) ak zákonný zástupca dieťaťa predloží riaditeľovi materskej školy doklad o tom, že je
poberateľom dávky v hmotnej núdzi a príspevkov k dávke v hmotnej núdzi
c) ktoré je umiestnené v zariadení na základe rozhodnutia súdu.

DRUHÝ DIEL
PRÍSPEVOK V ZÁKLADNEJ UMELECKEJ ŠKOLE
§ 5
(1) Na čiastočnú úhradu nákladov spojených so štúdiom v základnej umeleckej škole
prispieva:
a) pre individuálne vyučovanie prípravného a základného štúdia zákonný zástupca žiaka
mesačne sumou  4 €,
b) pre individuálne vyučovanie štúdia dospelých dospelá osoba mesačne sumou  12 €,
c) pre skupinové vyučovanie prípravného štúdia zákonný zástupca žiaka mesačne sumou 3 €,
d) pre skupinové vyučovanie základného štúdia zákonný zástupca žiaka mesačne 3 €,
e) pre skupinové vyučovanie štúdia dospelých dospelá osoba mesačne sumou 12 €,
(2) Príspevok podľa odseku 1 sa uhrádza do 10 dňa príslušného kalendárneho mesiaca.

§ 6
Príspevok v základnej umeleckej škole sa neuhrádza za neplnoletého žiaka a plnoletého
žiaka, ak zákonný zástupca neplnoletého žiaka alebo plnoletý žiak písomne o to požiada
zriaďovateľa základnej umeleckej školy a predloží mu doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.

TRETÍ DIEL
PRÍSPEVOK NA ČINNOSŤ ŠKOLSKÉHO KLUBU DETÍ
§ 7
(1) Na čiastočnú úhradu nákladov spojených s činnosťou školského klubu detí prispieva zákonný zástupca žiaka mesačne sumou  2 €.

 (2) Príspevok podľa odseku 1 sa uhrádza do 10. dňa príslušného kalendárneho mesiaca.

§ 8
Príspevok v školskom klube detí sa neuhrádza za žiaka, ak zákonný zástupca žiaka o to písomne požiada zriaďovateľa a predloží mu doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.

ŠTVRTÝ DIEL
PRÍSPEVOK NA ČIASTOČNU ÚHRADU NÁKLADOV V ŠKOLSKEJ JEDÁLNI
§ 9
Školská jedáleň poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v nadväznosti na odporúčané výživové dávky.

§ 10
1) Príspevok, ktorý uhrádza zákonný zástupca dieťaťa alebo žiaka vo výške nákladov na nákup potravín podľa vekových kategórií stravníkov je:
a) Materská škola ( stravníci od 2 – 6 rokov)   úhrada spolu: 1,05 €
Desiata	0,24 € 
Obed   		0,60 € 
Olovrant 	0,21 €   
b) Základná škola 
Stravníci od 6 – 11 rokov  (I. stupeň) -  obed 0,88 €
Stravníci od 11– 15 rokov (II. stupeň) - obed 0,95 € 

2) Príspevok pre dospelých stravníkov vo výške nákladov na nákup potravín a režijných nákladov je:
Dôchodcovia: 	úhrada spolu  2,05 € 	(potraviny 1,05 €, réžia 1,00 €)    
Dospelí stravníci: 	úhrada spolu 2,20 €	(potraviny 1,20 €, réžia 1,00 €)

3) Príspevok podľa odseku 1 a 2 sa uhrádza do 5. dňa príslušného kalendárneho mesiaca.

TRETIA ČASŤ
ZÁVEREČNÉ USTANOVENIA
§ 11
1) Na tomto všeobecne záväznom nariadení obce Heľpa o určení výšky príspevkov na čiastočnú úhradu nákladov v školách a školských zariadeniach, ktorých zriaďovateľom je obec Heľpa, sa v súlade s § 11 ods. 4 písm. g) SNR č. 369/1990 Zb. o obecnom zriadení v znení neskorších zmien a doplnkov u z n i e s l o obecné zastupiteľstvo v Heľpe dňa: 14. 9. 2011 uznesením č. 101/2011. Veci neupravené týmto nariadením sa riadia zákonom a osobitnými predpismi.

2) Po nadobudnutí účinnosti tohto všeobecne záväzného nariadenia o určení výšky príspevkov na čiastočnú úhradu nákladov v školách a školských zariadeniach sa ruší všeobecne záväzné nariadenie obce Heľpa č.1/2008 s dodatkami o určení výšky príspevkov na čiastočnú úhradu nákladov v školách a školských zariadeniach, ktorých zriaďovateľom je obec Heľpa.

3) Toto všeobecne záväzné nariadenie obce Heľpa o určení výšky príspevkov na čiastočnú úhradu nákladov v školách a školských zariadeniach, ktorých zriaďovateľom je obec Heľpa, nadobúda účinnosť dňom: 1.10.2011.

4) Návrh všeobecne záväzného nariadenia obce Heľpa  o určení výšky príspevkov na čiastočnú úhradu nákladov v školách a školských zariadeniach, ktorých zriaďovateľom je obec Heľpa bolo vyvesené na pripomienkovanie občanom dňa: 30.8.2011 a zvesené dňa 15.9.2011.

5) Schválené Všeobecne záväzné nariadenie č. 2/2011 o určení výšky príspevkov na čiastočnú úhradu nákladov v školách a školských zariadeniach, ktorých zriaďovateľom je obec Heľpa bolo vyvesené dňa 15 9.2011 a zvesené dňa: 30.9.2011 .

									  Jozef Fillo
									starosta obce